1996R0296 — SL — 16.10.2005 — 010.002

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

▼M5

UREDBA KOMISIJE (ES) št. 296/96

z dne 16. februarja 1996

o podatkih, ki jih morajo pošiljati države članice, in o mesečnem knjiženju izdatkov, financiranih iz Jamstvenega oddelka Evropskega kmetijskega usmerjevalnega in jamstvenega sklada (EKUJS)

▼B







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (EGS) št. 729/70 z dne 21. aprila 1970 o financiranju skupne kmetijske politike ( 1 ), kakor je bila nazadnje spremenjena z Uredbo (ES) št. 1287/95 ( 2 ), in zlasti člena 4 in 5 Uredbe, ob upoštevanju Odločbe Sveta 94/729/ES z dne 31. oktobra 1994 o proračunski disciplini ( 3 ) in zlasti člena 13 Odločbe, ker člen 4(5) Uredbe (EGS) št. 729/70 določa, da morajo države članice same zbrati sredstva za pokrivanje izdatkov Jamstvenega oddelka Evropskega kmetijskega usmerjevalnega in jamstvenega sklada, v nadaljnjem besedilu „Jamstveni oddelek EKUJS“; ker v skladu z isto uredbo Komisija zagotavlja samo mesečna predplačila za izdatke, ki so jih knjižile države članice; ker mora zaradi pravilnega gospodarjenja s proračunskimi sredstvi, ki so v proračunu Skupnosti namenjeni za Jamstveni oddelek EKUJS, vsaka plačilna agencija posebej voditi knjige za izdatke, ki se financirajo iz Jamstvenega oddelka EKUJS; ker je treba organizirati pošiljanje vseh podatkov držav članic Komisiji v zvezi z izdatki, ki se financirajo iz Jamstvenega oddelka EKUJS; ker je v tem pogledu treba pri pošiljanju podatkov o količinah dopustiti nekaj nenatančnosti, ki se med drugim lahko utemelji z upravnimi težavami pri njihovem ugotavljanju; ker se to nanaša tudi na ocene izdatkov, ki morajo biti sicer zanesljive, a so že po svoji naravi približne; ker je poleg tega neprimerno zahtevati podatke v zvezi s povračili, če bi to pomenilo preveliko upravno breme; ker skupne kmetijske uredbe določajo roke, v katerih morajo države članice izplačevati pomoč upravičencem; ker je treba vsa izplačila po teh rokih šteti za neupravičena, če zamuda pri izplačilu ni utemeljena, in se zato zanja načelno ne more izplačati predplačilo na knjižene izdatke; ker se mora delež zmanjšanja predplačila povečevati kot funkcija dolžine ugotovljene zamude, da bi bil finančni učinek sorazmeren z dolžino zamude pri plačilu; ker lahko Komisija v skladu s členom 13 Odločbe 94/729/ES ustrezno odloži izplačilo predplačil za knjižene izdatke, če država članica ne upošteva dogovorjenih rokov za pošiljanje podatkov o izdatkih ali ne zagotovi skladnosti teh podatkov; ker člen 4 Uredbe Sveta (EGS) št. 1883/78 z dne 2. avgusta 1978 o splošnih pravilih za financiranje intervencijskih ukrepov iz Jamstvenega oddelka EKUJS ( 4 ), kakor je bila nazadnje spremenjena z Uredbo (ES) št. 1571/93 ( 5 ), določa, da se znesek financiranja, če intervencijski ukrep pomeni odkup in skladiščenje proizvodov, določi v letnem obračunu intervencijskih agencij; ker Uredba Sveta (EGS) št. 3492/906 ( 6 ) določa pravila in pogoje, ki veljajo za te letne obračune; ker je treba natančno opredeliti postopke, po katerih se financiranje teh ukrepov prilagodi sistemu predplačil za knjižene izdatke; ker zadnji pododstavek člena 5(2)(a) Uredbe (EGS) št. 729/70 določa, da se izdatki za oktober nanašajo na oktober, če nastanejo med 1. in 15. oktobrom, oziroma na november, če nastanejo med 16. in 31. oktobrom; ker je zaradi kompleksnosti bolj zaželeno, da se ne razčlenjujejo konti iz člena 4 Uredbe (EGS) št. 1883/78; ker je treba na isti način določiti, da se v računovodski evidenci plačilnih agencij 50 % izdatkov iz septembra vpiše za prvih 15 dni oktobra, ostanek skupaj s popravki pa za zadnjih 16 dni oktobra; ker člen 5a Uredbe (EGS) št. 729/70 dovoljuje povračilo sredstev, ki so jih zbrale nekatere države članice; ker je treba določiti postopek, da lahko te države članice prijavijo obresti, ki se zaračunavajo Skupnosti; ker je treba ustrezno opredeliti koncept izdatkov, ki jih mesečno prijavljajo plačilne agencije; ker je potrebna enotna oblika dokumentov, ki naj bi jih pošiljale države članice; ker mora imeti Komisija zaradi pogostega prilagajanja teh dokumentov na spremembe pogojev poslovanja možnost po poenostavljenem postopku takoj sprejeti in spremeniti obrazce, ki naj bi se uporabljali; ker je zaradi lažje uporabe določb na tem področju zaželeno, da se Uredba Komisije (EGS) št. 2776/88 ( 7 ), kakor je bila nazadnje spremenjena z Uredbo (EGS) št. 775/90 ( 8 ), nadomesti z novo uredbo; ker so ukrepi, predvideni s to uredbo, v skladu z mnenjem Odbora Evropskega kmetijskega usmerjevalnega in jamstvenega sklada (EKUJS), SPREJELA NASLEDNJO UREDBO:







Člen 1

1. Po odobritvi predplačil v skladu z zadnjim pododstavkom člena 5(2)(a) Uredbe (EGS) št. 729/70 da Komisija državam članicam na razpolago sredstva za pokrivanje izdatkov, ki se financirajo iz Jamstvenega oddelka EKUJS, na račun, ki ga v ta namen vsaka država članica odpre pri svoji zakladnici ali drugi finančni ustanovi, v okviru dodeljenih proračunskih sredstev.

2. Vsaka država članica sporoči Komisiji naziv in številko tega računa.

Člen 2

1. Vsaka plačilna agencija posebej vodi računovodsko evidenco porabe sredstev, ki so ji dana na razpolago za plačilo izdatkov iz člena 1(2) Uredbe (EGS) št. 729/70.

▼M5

2. Zneski, zadržani iz plačil pomoči, navedeni v členih 3 in 4 Uredbe (ES) št. 1259/1999, se morajo knjižiti v dobro posebnega računa, odprtega za vsako plačilno agencijo, ali posebnega enotnega računa, ki ga odpre posamezna država članica.

Iz knjiženja mora biti razviden izvor knjiženih zneskov v zvezi z izplačilom zadevnih podpor upravičencu.

3. Države članice lahko tako zbrane zneske dodelijo v uporabo drugim plačilnim agencijam. Ti zneski se knjižijo v dobro računa plačilne agencije iz odstavka 2 ali, če je to primerno, v dobro posebnega računa, namenjenega izključno za financiranje dodatnih podpor Skupnosti iz člena 5(2) Uredbe (ES) št. 1259/1999.

4. Če neizkoriščena sredstva prinašajo obresti, se te dodajo k znesku, ki ostane ob koncu vsakega proračunskega leta. Te obresti države članice uporabijo za financiranje dodatnih podpor Skupnosti iz člena 5(2) Uredbe (ES) št. 1259/1999 ali pa se odštejejo od predplačil skladno s členom 6 te uredbe.

5. Plačilne agencije morajo računovodske evidence izdatkov za ukrepe, predvidene v členu 5(2) Uredbe (ES) št. 1259/1999, voditi ločeno od računovodskih evidenc drugih izdatkov za razvoj podeželja. Računovodske evidence morajo za vsako izplačilo ločevati med nacionalnim financiranjem in financiranjem, ki izhaja iz uporabe členov 3 in 4 Uredbe (ES) št. 1259/1999.

▼B

Člen 3

▼M11

1. Države članice zbirajo in dajejo Komisiji na razpolago podatke o skupnem znesku izdatkov, nastalih vsak teden.

Najpozneje tretji delovni dan vsakega tedna države članice dajo na razpolago podatke o skupnem znesku izdatkov, nastalih od začetka meseca do konca predhodnega tedna.

Če teden pade v dva meseca, države članice najpozneje tretji delovni dan naslednjega meseca dajo na razpolago podatke o skupnem znesku izdatkov, nastalih v predhodnem mesecu.

2. Države članice elektronsko posredujejo podatke o skupnem znesku izdatkov, nastalih za dani mesec in vse podatke, ki pojasnjujejo večje razlike med oceno, pripravljeno v skladu z odstavkom 5, in izdatki, nastalimi najpozneje tretji delovni dan naslednjega meseca.

3. Skupni znesek izdatkov za pretekli mesec države članice po elektronski poti sporočijo Komisiji najpozneje do 10. dne vsakega meseca.

Sporočilo o izdatkih v obdobju od 1. in 15. oktobra pa se pošlje najpozneje do 25. dne istega meseca.

3a. V upravičenih primerih Komisija lahko sprejme prenos podatkov, navedenih v odstavkih 2 in 3, prek drugih sredstev.

▼B

4. ►M9 Sporočanje iz odstavka 3 vključuje razčlenitev izdatkov po proračunskem členu nomenklature proračuna Evropskih skupnosti in za poglavje o reviziji kmetijskih izdatkov dodatno razčlenitev po proračunski postavki; vendar so za poglavje o ribištvu izdatki podani po poglavju. ◄

Če pa za proračunski nadzor veljajo posebni pogoji, lahko Komisija zahteva podrobnejšo razčlenitev.

▼M11

5. Države članice najpozneje do 20. dne vsakega meseca po elektronski poti pošljejo Komisiji komplet dokumentov za knjiženje izdatkov iz preteklega meseca v breme proračuna Skupnosti. Komplet dokumentov za knjiženje izdatkov, nastalih med 1. in 15. oktobrom, je treba poslati najpozneje do 10. novembra.

Povzetek podatkov, navedenih v odstavku 6(b), je treba Komisiji poslati tudi v papirni obliki.

▼B

6. Komplet dokumentov iz odstavka 5 sestavlja:

(a) izkaz, ki ga pripravi vsaka plačilna agencija ter je razčlenjen v skladu z nomenklaturo proračuna Evropskih skupnosti in po vrstah izdatkov, o: — izdatkih, ki so nastali v preteklem mesecu, — skupnih izdatkih od začetka leta do konca preteklega meseca, ▼M11 ————— ▼B — ceni izdatkov po seznamu, ki ga pripravi Komisija po razpravi v Odboru EKUJS. Ocene se lahko nanašajo na: — — tekoči mesec in naslednja dva meseca, — tekoči mesec, naslednja dva meseca in na obdobje do konca leta;

▼M11

(b) povzetek podatkov iz točke (a);

▼B

(c) kjer je to ustrezno, obrazložitev razlike med izdatki, nastalimi v preteklem mesecu, kakor so navedeni v tekočem sporočilu in kakor so bili navedeni v sporočilu iz odstavka 3;

▼M7

(d) računi, ki izkazujejo izdatke za javno skladiščenje iz člena 4(1) Uredbe (EGS) št. 1883/78.

▼M3

6a. Dvakrat letno, in sicer ob predložitvi dokumentov v skladu z odstavkom 5 za knjiženje nastalih izdatkov iz proračuna Skupnosti, maja in novembra za tabelo iz točke (a) in aprila in oktobra za tabele iz točke (b), države članice priložijo:

(a) tabelo, ki vsebuje izvleček iz knjige terjatev in prikazuje vsoto vseh do konca aprila in do konca proračunskega leta ugotovljenih, toda še neizterjanih dolgov v zvezi z Jamstvenim oddelkom EKUJS;

(b) tabele, ki prikazujejo stanje ob koncu aprila in ob koncu proračunskega leta glede zadržanih zneskov v skladu s členoma 3 in 4 Uredbe (ES) št. 1259/1999 in uporabe teh zneskov v skladu s členom 5(2) navedene uredbe.

▼B

7. Izdatki za oktober se nanašajo na oktober, če nastanejo med 1. in 15. oktobrom, in na november, če nastanejo med 16. in 31. oktobrom.

▼M2

8.

(a) Države članice, ki so uvedle evro, se lahko v prehodnem obdobju iz šeste alinee člena 1 Uredbe (ES) št. 974/98 odločijo, ali bodo opravljale knjiženje na ravni plačilne agencije: — samo v evrih, — v evrih za izplačila, izvršena v evrih, in v enotah nacionalne valute za izplačila, izvršena v enotah nacionalne valute, — samo v enotah nacionalne valute.

(b) Izbira valute, ki se uporablja tako pri knjiženju kot pri poročilih, ki jih države članice EMU posredujejo EKUJS, se mora obdržati skozi celo proračunsko leto. Vendar pa se za prvo leto uporabe ta izbira nanaša na obdobje od 1. januarja 1999 naprej. ►M4 Ta možnost se za Grčijo uporablja od 1. januarja 2001. ◄

(c) Ista izbira se mora obdržati pri poročilih, sestavljenih v okviru postopka potrditve obračunov.

▼M11

9. Plačilne agencije v državah članicah, ki niso uvedle eura, morajo knjiženje opravljati ločeno glede na valuto, v kateri so bila izvršena izplačila upravičencem. Enako ločevanje se mora ohranjati pri poročilih, sestavljenih v okviru postopka poračunavanja stroškov.

▼M2

10. Če se lahko plačilne agencije v državi članici skladno z odstavkoma 8 in 9 odločijo, ali bodo knjiženje opravljale v evrih, enotah nacionalne valute ali nacionalni valuti, ni obvezno, da se vse plačilne agencije odločijo enako.

11. Sporočila iz člena 3 se sestavijo v valuti ali valutah, v katerih se opravlja knjiženje.

▼B

Člen 4

▼M11

1. Komisija na podlagi podatkov, poslanih v skladu s členom 3 in brez poseganja v določbe člena 14 Uredbe Sveta št. 2040/2000/ES ( 9 ), sprejme sklep in izvede mesečna predplačila za knjižene izdatke.

Če vnaprejšnje obveznosti v skladu s členom 150(3) Uredbe Sveta (ES, Euratom) št. 1605/2002 ( 10 ) presegajo polovico skupnih ustreznih sredstev za tekoče proračunsko leto, se predplačila razdelijo v procentu glede na izjave o izdatkih, ki jih predložijo države članice. Komisija upošteva razliko zneskov, ki niso bili povrnjeni državam članicam, pri naslednjih povračilih.

Če proračun Skupnosti ni bil sprejet do začetka proračunskega leta, se predplačila razdelijo v procentu glede na izjave o izdatkih, ki jih predložijo države članice, po programu stroškov in ob upoštevanju omejitev iz člena 13 Uredbe (ES, Euratom) št. 1605/2002. Komisija upošteva razliko zneskov, ki niso bili povrnjeni državam članicam, pri naslednjih povračilih.

▼M8 —————

▼M11

2. Vsa predplačila za knjižene izdatke se zmanjšajo za izdatke, ki nastanejo po dogovorjenih rokih, navedenih spodaj:

(a) če izdatki, nastali po poteku roka, znašajo 4 % ali manj od izdatkov, nastalih pred potekom roka, se predplačilo ne zmanjša;

(b) nad pragom 4 % se vsi dodatni izdatki, ki nastanejo z zamudo do: — enega meseca, zmanjšajo za 10 %, — dveh mesecev, zmanjšajo za 25 %, — treh mesecev, zmanjšajo za 45 %, — štirih mesecev, zmanjšajo za 70 %, — petih mesecev ali več, zmanjšajo za 100 %.

(c) Vendar se za neposredna plačila v smislu člena 12 in naslova III ali, kjer je primerno, naslova IVa Uredbe Sveta (ES) št. 1782/2003 ( 11 ), izvršena v letu N, po predpisanem roku in po 15. oktobru leta N+1, uporabljajo naslednji pogoji: — če prag 4 % iz točke (a) ni bil v celoti izkoriščen za plačila, izvršena najpozneje do 15. oktobra leta N+1 in če preostanek praga presega 2 %, se le-ta zmanjša za 2 %, — v vsakem primeru plačila, izvršena v proračunskem letu N+2 in naslednjih letih, so za zadevno državo članico upravičena le do nacionalne zgornje meje iz Prilog VIII ali VIII (a) ali v mejah letnega finančnega okvira, uvedenega skladno s členom 143b(3) Uredbe (ES) št. 1782/2003 za leto pred proračunskim letom, v katerem se izplačilo izvrši, če je to primerno, povečan za zneske mlečne premije in dodatnih plačil iz členov 95 in 96 in dodatnega zneska pomoči iz člena 12 navedene uredbe, zmanjšanim za odstotek iz člena 10 in popravljen s prilagoditvijo iz člena 11, ob upoštevanju člena 12(a) iste uredbe in zneskov iz člena 4 Uredbe 188/2005 ( 12 ), — po uporabi zgoraj navedenih pragov se zadevni izdatki iz te točke zmanjšajo za 100 %.

(d) Komisija bo uporabila drugačno terminsko lestvico in/ali manjši delež zmanjšanja ali predplačila sploh ne zmanjša, če se za nekatere ukrepe pojavijo posebni pogoji poslovanja, ali če država članica predloži utemeljeno obrazložitev. Vendar se v primeru plačil iz točke (c) uporablja predhodni stavek za zgornje meje, navedene v drugi alinei točke (c).

(e) Zmanjšanja iz tega člena se izvedejo v skladu s pravili iz člena 14 Uredbe 2040/2000/ES.

▼M6

3. Preverjanja upoštevanja rokov za plačilo predplačil na podlagi knjiženja izdatkov se v vsakem proračunskem letu opravijo dvakrat:

— za odhodke, nastale do 31. marca,

— za odhodke, nastale do 31. julija.

Morebitne prekoračitve rokov v avgustu, septembru in oktobru se upoštevajo pri odločitvi o potrjevanju obračunov, razen če so ugotovljene pred končno odločitvijo glede predplačil, sprejeto v proračunskem letu.

▼B

4. Zmanjšanja v skladu s ►M6 členom 14 Uredbe (ES) št. 2040/2000 ◄ in predvsem zmanjšanja zaradi prekoračitve rokov ne posegajo v poznejšo odločbo o potrditvi obračuna.

5. Po predhodnem obvestilu zadevne države članice lahko Komisija v skladu s členom 5(2)(a)Uredbe (EGS) št. 729/70 odloži plačilo predplačila državi članici, če uradna obvestila iz člena 3 prispejo prepozno ali vsebujejo neskladja, ki zahtevajo dodatno preverjanje.

▼M11

6. Če Komisija dokumentov iz člena 55(1) Uredbe Komisije (ES) št. 817/2004 ( 13 ) ne prejme vsako leto do 30. septembra, lahko, potem ko obvesti zadevno državo članico, odloži v skladu z navedeno uredbo izplačilo predplačila za izdatke, nastale v mesecu septembru, do predplačila za izdatke meseca oktobra.

▼B

Člen 5

1. Izdatki iz člena 4(1) Uredbe (EGS) št. 1883/78 se določajo v skladu z določbami Uredbe (EGS) št. 3492/90.

Izdatke, nastale pri izvajanju Uredbe Sveta (EGS) št. 3730/87 ( 14 ), in izdatke, na katere se nanaša člen 37 Uredbe Sveta (EGS) št. 822/87 ( 15 ), je treba izračunati na podlagi dodatnih poročil po enotni metodi, ki jo določi Komisija v skladu s členom 8.

▼M11

2. Plačilne agencije knjižijo znesek izdatkov iz odstavka 1 v mesecu, ki sledi tistemu, v katerem so poslovni dogodki nastali. Poslovni dogodki, ki se zajamejo v poročilu, sprejetem ob koncu nekega meseca, so dogodki, ki so nastali od začetka finančnega leta do konca istega meseca.

Vendar izdatke za dogodke, ki nastanejo v septembru, plačilne agencije knjižijo najpozneje do 15. oktobra.

▼B

3. Odstavek 2 pa se ne uporablja za zmanjšane zneske, določene v skladu s členom 8(5) Uredbe (EGS) št. 1883/78 in knjižene na datume iz uredbe, ki ureja to področje.

▼M10

Člen 6

Sredstva, ki so zadržana v skladu s členoma 3 in 4 Uredbe (ES) št. 1259/1999 ali s členom 1 Uredbe Komisije (ES) št. 1655/2004 ( 16 ), in morebitne pripadajoče obresti, ki niso bile plačane v skladu s členom 1 Uredbe (ES) št. 963/2001 ali členom 3(1) Uredbe (ES) št. 1655/2004, se odbijejo od predplačil, ki so povezana z oktobrskimi izdatki zadevnega proračunskega leta.

▼B

Člen 7

▼M1

1. Izdatki, prijavljeni za dani mesec, morajo biti uvrščeni med izplačila in prejemke, ki so bili v tem mesecu dejansko izvedeni. Vendar pa:

(a) izdatki, ki se lahko izplačajo pred izvajanjem določbe, po kateri jih lahko v celoti ali deloma krije Jamstveni oddelek EKUJS, se lahko prijavijo le: — v mesecu, v katerem se je določba izvajala, — ali — v mesecu, ki sledi izvajanju te določbe;

▼M11 —————

▼M3

(c) izdatki, ki jih je treba prijaviti, ne upoštevajo zniževanj v skladu s členoma 3 in 4 Uredbe (ES) št.1259/1999;

▼M12

(d) izdatki, ki so jih imele države članice od 1. do 15. oktobra 2005 in niso namenjeni ukrepom iz Uredbe Sveta (ES) št. 1257/1999 ( 17 ) se lahko, če je nujno za izpolnjevanje določb iz člena 1, prijavijo za mesec, ki sledi mesecu izplačila upravičencu.

▼M1

Izdatki, prijavljeni v skladu s prvim pododstavkom, lahko vključujejo popravke podatkov, sporočenih za pretekle mesece v istem letu.

Za leto „n“ se upoštevajo izdatki, ki jih v skladu s tem odstavkom države članice prijavijo za obdobje od 16. oktobra leta „n – 1“ do 15. oktobra leta „n“.

▼B

2. Za namene prvega pododstavka odstavka 1 in brez poseganja v posebne določbe prava Skupnosti se upoštevajo naslednji datumi:

(a) za izdatke iz člena 5(1) datumi, na katere jih plačilna agencija knjiži v skladu z odstavkom 2 navedenega člena;

(b) za zneske iz člena 10(6) Uredbe Komisije (EGS) št. 3813/89 ( 18 ): — za izdatke, ki se knjižijo v prvem letu, datum izvedbe kapitaliziranih izplačil, — za izdatke, ki se knjižijo v naslednjih letih, šesti mesec finančnega leta;

(c) za vse druge vrste izdatkov: — datum, na katerega je bil obremenjen račun agencije, — datum, na katerega je ta agencija izdala in poslala izplačilni dokument finančni ustanovi ali upravičencu.

3. Neizvedeni izplačilni nalogi in izplačila, ki so bremenila račun in so nato vrnjena, je treba prikazati v računovodski evidenci kot zmanjšanje izdatkov za mesec, v katerem plačilo ni bilo izvedeno ali je bilo preklicano.

4. Če so že zapadla izplačila iz Jamstvenega oddelka EKUJS obremenjena s terjatvami, se šteje, da so bila v celoti izvedena v smislu odstavka 1:

— na datum izplačila preostalega zneska upravičencu, če je terjatev manjša od plačanega izdatka,

— na datum plačila izdatka, če je ta manjši ali enak terjatvi.

5. Skupni podatki o izdatkih v posameznem letu, ki jih je treba predložiti Komisiji do 10. novembra, se lahko popravljajo samo v letnem obračunu, ki se pošlje Komisiji v skladu s členom 5(1)(b) Uredbe (EGS) št. 729/70.

6. Popravki podatkov iz člena 5, ki jih napravi Komisija in se nanašajo na celotno leto, se sporočijo Odboru EKUJS in navedejo v Prilogi k odločbi o predplačilih ter jih morajo agencije knjižiti v mesecu, ki je opredeljen v navedeni odločbi.

Člen 8

Obliko dokumentov iz ►M3 člena 3(6) in (6a) ◄ in člena 5(1) določi Komisija po posvetu z Odborom EKUJS.

Člen 9

Uredba (EGS) št. 2776/88 se razveljavi z učinkom od 16. oktobra 1995.

Člen 10

Ta uredba začne veljati sedmi dan po objavi v Uradnem listu Evropskih skupnosti.

Uredba se prvič uporabi za izdatke iz druge polovice oktobra 1995.

Ta uredba je v celoti zavezujoča in se neposredno uporablja v vseh državah članicah.